PTT ผุด “PTTOR CHINA” รุกขยายลงทุนตลาดหล่อลื่นจีน
PTT ผุด "PTTOR CHINA" รุกขยายลงทุนตลาดหล่อลื่นจีน
7 ส.ค. 2561

บริษัท ปตท. จำกัด (มหาชน) หรือ PTT ระบุว่า ตามที่ประชุมคณะกรรมการบริษัท เมื่อวันที่ 18 ส.ค. 2560 ได้มีมติอนุมัติให้จัดตั้งบริษัทเพื่อดำเนินธุรกิจหล่อลื่นในประเทศจีน (PTTOR CHINA) ด้วยทุนจดทะเบียนเทียบเท่าไม่เกิน 80 ล้านบาท (หรือประมาณ 2.26 ล้านเหรียญสหรัฐ) ซึ่งบริษัท ปตท. น้ำมันและการค้าปลีก จำกัด (PTTOR) โดย ปตท. เป็นผู้ถือหุ้นร้อยละ 100 จะถือหุ้นของ PTTOR CHINA ในสัดส่วนร้อยละ 100
ทั้งนี้ PTTOR CHINA ได้ดำเนินการจดทะเบียนจัดตั้งบริษัทแล้วเสร็จในวันที่ 3 ส.ค. 2561 โดยการจัดตั้งบริษัทดังกล่าวสอดคล้องกับทิศทางและกลยุทธ์ของ PTTOR ในการขยายการตลาดและ ลงทุนในประเทศจีน และสอดคล้องกับวิสัยทัศน์ในการเป็นแบรนด์ชั้นนำของภูมิภาค